Torvild Sveen

Torvild Sveen (født 1975) er en norsk lokalpolitiker for Senterpartiet. Han var ordfører i Gjøvik fra 2019 til 2023 og var varaordfører 2011–2015 og 2023-2025.

Han er født på Lillehammer og vokste opp i Biri Øverbygd. Han har vært redaktør i lokalavisa Dølen på Vinstra, journalist i Dagningen, i Avisa Valdres, journalist i NRK Hedmark og Oppland og kanalsjef i Oppland Arbeiderblad.50 års omtale i Aftenposten 19. sept. 2025 

Han var kommunikasjonssjef i Senterpartiet 2007-2012 og  også politisk rådgiver for fylkesrådet i Hedmark fra 2011. I mai 2014 ble han kommunikasjonsrådgiver i Sykehuset Innlandet HF.

Han var ordfører i Gjøvik 2019-2023 og varaordfører 2011-2015, 2023-2025. Han ble valgt til ordfører i Gjøvik i 2019 etter et valgteknisk valgsamarbeid mellom Senterpartiet, Høyre, Venstre, KrF og Frp som innebar at 97 år med Arbeiderparti-styre ble avsluttet. I 2023 ble Høyre største parti, og Sveen og varaordfører Anne Bjertnæs byttet roller. I juni 2025 søkte han om fritak fra vervet sitt for å kunne begynne i en ny jobb. Kjersti Bjørnstad ble utpekt som hans etterfølger.

Sveen ble oppnevnt av Stortinget som medlem av Kringkastingsrådet i 2015.

 Referanser 

Kategori:Norske redaktører
Kategori:Norske journalister
Kategori:Lokalpolitikere fra Sp
Kategori:Sp-ordførere i Innlandet
Kategori:Ordførere i Gjøvik
Kategori:Personer fra Gjøvik kommune